《送李才元》
宋代·刘敞

车马何赫奕，观者更叹息。富贵归故乡，任州二千石。

赐金为亲寿，衣锦供子职。里闬纳华驷，公堂列严戟。

地兼百城会，众有万户籍。指撝吏奔走，宣布民悦怿。

丈夫虽非通，岂负稽古力。怀章过故人，笑别见颜色。

吾徒若匏瓜，长繫惭不食。赠君当何言，有信勉相忆。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。